١٤ی تەممووز (فیلم)
١٤ی تەممووز (، ) فیلمێکی کوردییە لە دەرھێنانی ھاشم ئایدەمیر؛ ساڵی ٢٠١٧ بەرھەم ھاتووە.

چیرۆک 
دەوڵەتی تورکیا لە ١٢ی ئەیلوولی ١٩٨٠دا کوودەتایەکی سەربازی ئەنجام دەدات و خەباتی کورد لە پێناو مافی مرۆڤ و ئازادیدا سەرکوت دەکات - بوون و شوناس و زمان و کولتووریان نکۆڵی لێ دەکرێت و دوور دەخرێنەوە. دەیان ھەزار کورد زیندانی دەکرێن. لە بەرامبەر ئەم زوڵم و دڕندەیی و پێشێلکردنی مافی مرۆڤدا، شۆڕشگێڕانی کورد لە ١٤ی تەممووزی ١٩٨٢دا مان لە خواردن دەگرن؛ فیلمی ١٤ی تەممووز باس لە زوڵم و زۆرداریی دەوڵەتی تورکیا و خۆڕاگریی شۆڕشگێڕانی کورد لە زیندانی ئامەد دەکات.

ڕۆڵەکان 
 ئایسل داڵار: سەکینە جانسز
 وەیسەل ئیرل: عەلی چیچەک
 تەحسین ئۆزمەن: ئاکیڤ یەڵماز
 نەدیم ڕۆژھات یەسیلجنار: کەمال پیر
 دامڵە ساواش: مەزڵووم دۆغان
 جاھیت ساھین یاڵچین: مستەفا قەرەسوو
 سوات ئوستا: محەممەد خەیری دوورموش
 بولەنت کەسەر: ئەسەد ئۆکتای یلدران

نمایشردن 
ئەم فیلمە تاوەکوو ئێستا لە زیاتر لە ١٠٠ شوێن نمایش کراوە و بەشداری زۆر فێستیڤاڵی ناوخۆیی و نێونەتەوەیی کردووە، بەشێک لەوان بریتین لە:

 فێستیڤاڵی نێودەوڵەتیی فیلمی کامێڕائیمەیج CAMERIMAGE (لە بەشی نمایشی تایبەتی سینەمای جیھان)
 فێستیڤاڵی نێودەوڵەتیی فیلمی لاپاز La Paz
 فێستیڤاڵی پسپۆڕانەی وێنەگرانی سینەمای جیھان
 فێستیڤاڵی نێودەوڵەتیی فیلمی سکاندیناڤیا SCANDINAVIAN
 فێستیڤاڵی فیلمی کوردیی تگێن Tagen
 فێستیڤاڵی فیلمی کوردیی بەڕڵین
 فێستیڤاڵی فەرھەنگی کوردیی نۆرمبێرگ
 فێستیڤاڵی فیلمی کوردیی لەندەن
 فێستیڤاڵی فیلمی کوردیی ئەستەمبوڵ
 فێستیڤاڵی نێودەوڵەتیی فیلمی ڕیۆ دێ ژانێرۆ
 فێستیڤاڵی نێودەوڵەتیی فیلمی دنیای کۆمەڵایەتی Social World
 فێستیڤاڵی نێودەوڵەتیی فیلمی میلان
 ساڵی ٢٠٢٠ لە مۆسکۆ
 ساڵی ٢٠١٨ لە سینەما سالم لە سلێمانی
 ٢٠١٧ لە نەرویژ

خەڵاتەکان 
 براوەی خەڵاتی باشترین فیلم و باشترین وێنەگریی سینەمایی فێستیڤاڵی فیلمی ئازادی (Freedom) لە ئەمریکا بۆ ساڵی ٢٠١٩.
 بەربژێری باشترین نووسەر بۆ ئیلھام بەکر و محەممەد ئەمین ئەنگیزەک و مەتین ئەور لە فێستیڤاڵی فیلمی ئەڵتەرناتیڤ (Alternative Film Festival) بۆ ساڵی ٢٠١٩.
 براوەی خەڵاتی تایبەتیی دادوەران بۆ باشترین وێنەگری سینەمایی (توورەج ئەسڵانی) و خەڵاتی باشترین ئەکتەر بۆ سەرجەم ئەکتەرانی فیلمەکە لە فێستیڤاڵی نێونەتەوەییی فیلمی دھۆک بۆ ساڵی ٢٠١٨.
 براوەی خەڵاتی ڕێزلێنانی سێھەمین خولی فێستیڤاڵی نێونەتەوەییی فیلمی سلێمانی بۆ ساڵی ٢٠١٨.
 براوەی خەڵاتی باشترین وێنەگری سینەمایی و باشترین ئەکتەری پیاو لە فێستیڤاڵی نێودەوڵەتیی فیلمی کرالا (Kerala)
 براوەی خەڵاتی باشترین دەرھێنان بۆ فیلمی یەکەم لە فێستیڤاڵی خەڵاتەکانی وێنەگرانی کەنەدایی.
 براوەی شەش خەڵات لە فێستیڤاڵی نێودەوڵەتیی فیلمی پێنج قاڕە.

سەرچاوەکان

بەستەرە دەرەکییەکان 
 ١٤ی تەممووز لە بنکەدراوەی ئینتەرنێتیی فیلمەکان

فیلمە کوردییەکان
فیلمەکان بە زمانی کوردی